
Skupina ljudi je klanjala u kući jedan od propisanih namaza, u toku namaza počeo je da zvoni telefon i uznemiravao ih je zvonjenjem veoma dugo. Je li dozvoljeno u ovakvim situacijama da se klanjač pomjeri naprijed ili nazad i da podigne telefonsku slušalicu, donese tekbir ili glasno uči ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** kako bi onaj ko zove znao da su u namazu, analogno otvaranju vrata i podizanju glasa njemu?


* 
* 
* 
* 
* 
* 
* 

 
Ako u namazu zazvoni telefon je li dozvoljeno pomjeriti se i ugasiti ga?

Ako bi se klanjač našao u situaciji koja je spomenuta, u toku namaza da počne zvoniti telefon, dozvoljeno mu je da podigne slušalicu, pa makar se morao pomjeriti naprijed ili nazad, lijevo ili desno, pod uvjetom da je neprestano okrenut u pravcu Kible, i da kaže: ”Subhanellah”, upozoravajući onoga koji poziva. Zato što je preneseno da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** klanjao noseći u naručju Umamu, r.a., svoju unuku, i kada bi otišao na ruku’, spustio bi je, a kada bi ustao, ponovo bi je uzeo. U rivajetu imama Muslima stoji ”predvodio je ljude u džamiji”.


I na osnovu hadisa koji je zabilježio imam Ahmed i drugi od Aiše, r.a., da je kazala: ”Allahov Poslanik je znao klanjati u kući, a vrata su bila zatvorena, a ja bih došla, pa bi se pokrenuo sve dok mi ne bi otvorio vrata i potom se vratio na svoje mjesto”, i pojasnila je da su vrata bila u pravcu Kible. I na osnovu hadisa koji su zabilježili imami Buharija i Muslim u kojem stoji da je Poslanik kazao: ”Onaj koga uznemiri nešto u namazu, tesbih – izgovaranje riječi subhanellah, je za muškarce, a pljeskanje – udaranje rukama, je za žene.”


Fetve Stalne komisije: ***[fetva](https://pitajucene.com/search/fetv/questions/ "Pretraži pitanja o fetvama")*** broj 1870, 7. tom, str. 29


